Van Coke Kartel
<s>Van Coke Kartel  je bio afrikanerski alternativni rock sastav iz Bellvillea, blizu Kaapstada, Južna Afrika.</s>

<s>Povijest sastava
Francois Van Coke i Wynand Myburgh iz Fokofpolisiekara su osnovali Van Coke Kartel sa bubnjarem Justinom Krugerom, koji je već uskakao u Fokofpolisiekar nakon ozljede bubnjara Jaca Ventera, nakon što je Fokofpolisiekar prešao u period pauze 2007. godine.</s><s>Gitarista Jedd Kossew i bubnjar Jason Oosthuizen su se pridružili kao puni članovi 2010. godine.</s><s>Ipak, 2014. godine, Jason Oosthuizen napušta sastav.</s><s>Njihov novi bubnjar Dylan Hunt se priključio u siječnju 2014. godine.</s>

<s>Prvi album, nazvan po sastavu, izlazi u studenom 2007. godine i bio je ciljano jednostavniji od aktuelnog pomno aranžiranog Fokofpolisiekarovog albuma Swanesang.</s><s>Ovo se donekle promijenilo kod sljedećeg albuma Waaksaam en Wakker, koji je sa raznim dodacima (Hammond orgulje, harmonika i cello) kao i jednom baladom na kraju više varirao.</s><s>Trajanje ovih albuma od 30, odnosno 35 minuta kraće je od oba do tad objavljena Fokofpolisiekarova albuma.</s>

<s>U ožujku 2010. godine izlazi Skop, Skiet en Donner, treći album, koji je s dva covera (Maniac Michaela Sembella i Cocaine J. J. Calea, popularizovanog od strane Erica Claptona) po prvi put sadržao dvije pjesme na engleskom jeziku.</s><s>Album završava sa tri akustične verzije pjesama sa oba albuma prethodnika, na kojima je Justin Kruger svirao bubnjeve, dok je na drugim numerama svirao Peach van Pletzen, koji je bio i producent, svirao druge instrumente i pomagao u aranžmanima.</s><s>Opet su bili uključeni dodaci (npr. slide gitara i usna harmonika), a da se pritom sastav nije potpuno udaljio od svojih punkerskih korijena.</s>

<s>Sastav je do tad nastupao u južnoafričkim provincijama u kojima veliki postotak stanovništva govori afrikaans (Zapadni i Istočni Kaap, Slobodna Država i Gauteng (Pretoria)).</s><s>Albume je producirala produkcijska kuća Fokofpolisiekara, Rhythm Records.</s>

<s>Laudo Liebenberg, pjevač i vodeći gitarist sastava aKing, još jednog sastava nasljednika Fokofpolisiekara (Hunter Kennedy, Jaco Venter), je gostovao na albumu Skop, Skiet en Donner.</s>

<s>Sastav je na ljeto 2013. godine imao turneju po Nizozemskoj sa Jackom Parowom i sastavom Bittereinder.</s><s>Tijekom ove turneje su snimili glazbeni spot za Môregloed.</s><s>Singlica je bila prva pjesma sa albuma Bloed, Sweet & Trane, koji je izašao u listopadu 2013. godine.</s><s>Album je došao na prvo mjesto južnoafričke iTunes hit liste, i time je svrgnuo album Bangerz od Miley Cyrus sa trona.</s>

<s>Članovi sastava
Francois "Van Coke" Badenhorst (2007 - 2017) – vokali i gitara
Wynand Myburgh (2007 - 2017) – bass gitara
Jedd Kossew (2010 - 2017) – vokali i gitara
Dylan Hunt (2014 - 2017) – bubnjar
Jason Oosthuizen (2010 - 2014) – bubnjar
Justin Kruger (2007 - 2011) – bubnjar</s>

<s>Zapažena postignuća
Van Coke Kartel je bio jedan od najuspješnijih afrikaans rock sastava u Južnoj Africi.</s><s>Drugi album, Waaksaam en Wakker, dobio je SAMA nagradu Najbolji afrikaans rock album, za šta je njihov prvi album, nazvan po sastavu, bio nominiran prethodne godine.</s><s>Nastupali su sa međunarodnim velikanima, kao što su Muse, Thirty Seconds to Mars, Korn, Chris Cornell, Good Charlotte, Billy Talent i Metallica.</s><s>Također su imali međunarodnu turneju.</s>

<s>Nagrade</s>

<s>Diskografija
 Van Coke Kartel (2007)(Rhythm Records/SELECT)
 Waaksaam en Wakker (2008)(Rhythm Records)
 Skop, Skiet en Donner (2010)(Rhythm Records)
 Wie's Bang (2011)(Rhythm Records)
 Bloed, Sweet & Trane (2013)(VCK Music)
 Energie (EP)(2015)(Permanent Record)</s>

<s>Izvori</s>

<s>Vanjske veze 
 vancokekartel.co.za  - službena stranica (en)
 Van Coke Kartel MySpace profil (en)</s>

<s>Nastanci 2007.</s><s>Prestanci 2017.</s><s>Južnoafričke muzičke grupe</s>

